Wes-Kaap stuur ANC-ministers in hul peetjie | Maroela Media
Winde het in die brief gesê die geskiedenis toon baie duidelik dat die DA-beheerde Wes-Kaap die munisipale diensleweringsmodel heeltemal goed onder die knie het. Van die 30 Wes-Kaapse munisipaliteite het 27 (almal onder DA-beheer) hierdie jaar skoon oudits van die ouditeur-generaal ontvang. Dit is die leeue-aandeel van skoon oudits landwyd.
Ramaphosa het onlangs aangekondig dat hy ministers en adjunkministers na die land se veertig distriksrade en agt metro's gaan ontplooi om die distrikgedrewe munisipale diensleweringsmodel te maak werk – die regering verwys na diegene wat so ontplooi gaan word as sogenaamde "kampioene".
Hiertoe het die minister van samewerkende regering, dr. Nkosazana Dlamini-Zuma, toegevoeg dat dit veral gegewe die uitdagings van die koronavirus en die daaraan gekoppelde afsonderingsperiode op munisipale vlak is wat die ontplooiing van hierdie ANC-ministers as "kampioene" noodsaak. So is die minister van openbare ondernemings, Pravin Gordhan, reeds na die Tshwane-metro in Pretoria ontplooi.
Die Wes-Kaap het een metro (Kaapstad) en vyf distriksrade (Weskus, Sentraal-Karoo, Kaapse Wynland, Overberg en Eden). In die DA word die ontplooiing van hierdie "kampioene" gesien as 'n baie slap en deursigtige oorname-slenter van die ANC voor aanstaande jaar se munisipale verkiesing.
Winde het gesê die Wes-Kaap sal heeltemal goed sonder die "kampioene" klaarkom en onder meer gevra dat Ramaphosa verduidelik hoe die ontplooiing van die ministers grondwetlik en wettig is.
Winde het ook uitgewys dat die rol van hierdie ANC-ministers as "kampioene" nêrens omskryf of begrens word nie, en daarmee die tafel gedek vir 'n hewige konfrontasie met die ANC, Ramaphosa en die nasionale regering.
Dis nou net weer n ANC slenter om vir Munisipaliteite te dwing om te maak soos die "kampioene" beveel om te doen. Hier kom weereens korrupsie in groot getalle indien dit toegelaat word. ANC wil die "goeie munisipaliteite" wat meestal DA is, uit die pad hê. Veral in die Wes Kaap.
En so kry hulle die sigarette, drank, wild en die munisipaliteite. Want skep gaan hulle nou vinnig skep. Klasr onder 'n polisie en militere staat.
Hou daai aas voels daar uit so nie het julle moeilikheid.
GROOT ASB DA!!! keer dat wolf in skaapkleure
nie hiermee wegkom nie, want dan het ons land net nog meeeer drama.????????????????
DA, roep 'n referendum sodat ons kan sien of die meerderheid inwoners van die Wes-Kaap onafhanklikheid wil hê van Suid Afrika.